title: 2012/441/ES: Rozhodnutie Rady z  9. októbra 2009 o podpise a o predbežnom vykonávaní protokolu, ktorým sa mení a dopĺňa Euro-stredomorská letecká dohoda medzi Európskym spoločenstvom a jeho členskými štátmi na jednej strane a Marockým kráľovstvom na strane druhej s cieľom zohľadniť pristúpenie Bulharskej republiky a Rumunska k Európskej únii#Protokol, ktorým sa mení a dopĺňa Euro-stredomorská letecká dohoda medzi Európskym spoločenstvom a jeho členskými štátmi na jednej strane a Marockým kráľovstvom na strane druhej s cieľom zohľadniť pristúpenie Bulharskej republiky a Rumunska k Európskej únii

text:
               27.7.2012

               SK

               Úradný vestník Európskej únie

               L 200/24

         ROZHODNUTIE RADY
   z 9. októbra 2009
   o podpise a o predbežnom vykonávaní protokolu, ktorým sa mení a dopĺňa Euro-stredomorská letecká dohoda medzi Európskym spoločenstvom a jeho členskými štátmi na jednej strane a Marockým kráľovstvom na strane druhej s cieľom zohľadniť pristúpenie Bulharskej republiky a Rumunska k Európskej únii
   (2012/441/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 80 ods. 2 v spojení s článkom 300 ods. 2, ods. 3 prvým pododsekom a ods. 4,
   so zreteľom na akt o pristúpení Bulharskej republiky a Rumunska, a najmä na jeho článok 6 ods. 2,
   so zreteľom na návrh Európskej komisie,
   so zreteľom na stanovisko Európskeho parlamentu,
   keďže:

               (1)

               Rada splnomocnila 5. decembra 2004 Komisiu na rokovanie o Euro-stredomorskej leteckej dohode medzi Európskym spoločenstvom a jeho všetkými členskými štátmi na jednej strane a Marokom na strane druhej.

               (2)

               Euro-stredomorská letecká dohoda medzi Európskym spoločenstvom a jeho členskými štátmi na jednej strane a Marockým kráľovstvom na strane druhej (ďalej len „dohoda“) bola podpísaná 12. decembra 2006 v Bruseli (1).

               (3)

               Zmluva o pristúpení Bulharskej republiky a Rumunska k Európskej únii bola podpísaná v Luxemburgu 25. apríla 2005 a nadobudla platnosť 1. januára 2007.

               (4)

               Aby sa zohľadnilo pristúpenie dvoch nových členských štátov, je potrebný protokol, ktorým sa mení a dopĺňa dohoda.

               (5)

               Strany dojednali protokol 19. marca 2007.

               (6)

               Je vhodné, aby dohoda bola podpísaná a aby sa do ukončenia postupov potrebných na jej uzavretie predbežne vykonávala,

         ROZHODLA TAKTO:
   Článok 1
   1.   Týmto sa v mene Európskeho spoločenstva s výhradou jeho uzavretia schvaľuje podpis Protokolu, ktorým sa mení a dopĺňa Euro-stredomorská letecká dohoda medzi Európskym spoločenstvom a jeho členskými štátmi na jednej strane a Marockým kráľovstvom na strane druhej s cieľom zohľadniť pristúpenie Bulharskej republiky a Rumunska k Európskej únii (ďalej len „protokol“).
   2.   Text protokolu je pripojený k tomuto rozhodnutiu.
   Článok 2
   Týmto sa predseda Rady poveruje určiť osobu(-y) splnomocnenú(-é) podpísať protokol v mene Európskeho spoločenstva a jeho členských štátov s výhradou jeho uzavretia.
   Článok 3
   S výhradou vzájomnosti a do ukončenia postupov potrebných na jeho formálne uzavretie sa bude protokol predbežne vykonávať odo dňa jeho podpisu stranami.
   Článok 4
   Oznámenie ustanovené v článku 4 ods. 1 protokolu vykoná Rada.

      V Luxemburgu 9. októbra 2009

            Za Radu

            predsedníčka

         Å. TORSTENSSON

      (1)  Ú. v. EÚ L 386, 29.12.2006, s. 55.

      PROTOKOL,
      ktorým sa mení a dopĺňa Euro-stredomorská letecká dohoda medzi Európskym spoločenstvom a jeho členskými štátmi na jednej strane a Marockým kráľovstvom na strane druhej s cieľom zohľadniť pristúpenie Bulharskej republiky a Rumunska k Európskej únii
      BELGICKÉ KRÁĽOVSTVO,
      BULHARSKÁ REPUBLIKA,
      ČESKÁ REPUBLIKA,
      DÁNSKE KRÁĽOVSTVO,
      SPOLKOVÁ REPUBLIKA NEMECKO,
      ESTÓNSKA REPUBLIKA,
      ÍRSKO,
      HELÉNSKA REPUBLIKA,
      ŠPANIELSKE KRÁĽOVSTVO,
      FRANCÚZSKA REPUBLIKA,
      TALIANSKA REPUBLIKA,
      CYPERSKÁ REPUBLIKA,
      LOTYŠSKÁ REPUBLIKA,
      LITOVSKÁ REPUBLIKA,
      LUXEMBURSKÉ VEĽKOVOJVODSTVO,
      MAĎARSKÁ REPUBLIKA,
      MALTA,
      HOLANDSKÉ KRÁĽOVSTVO,
      RAKÚSKA REPUBLIKA,
      POĽSKÁ REPUBLIKA,
      PORTUGALSKÁ REPUBLIKA,
      RUMUNSKO,
      SLOVINSKÁ REPUBLIKA,
      SLOVENSKÁ REPUBLIKA,
      FÍNSKA REPUBLIKA,
      ŠVÉDSKE KRÁĽOVSTVO,
      SPOJENÉ KRÁĽOVSTVO VEĽKEJ BRITÁNIE A SEVERNÉHO ÍRSKA,
      ďalej len „členské štáty“, a
      EURÓPSKE SPOLOČENSTVO,
      ďalej len „Spoločenstvo“,
      zastúpené Radou Európskej únie,
      na jednej strane a
      MAROCKÉ KRÁĽOVSTVO,
      ďalej len „Maroko“,
      na strane druhej,
      so zreteľom na pristúpenie Bulharskej republiky a Rumunska k Európskej únii, a teda aj k Spoločenstvu 1. januára 2007,
      SA DOHODLI TAKTO:
      Článok 1
      Bulharská republika a Rumunsko sú stranami Euro-stredomorskej leteckej dohody uzavretej medzi Európskym spoločenstvom a jeho členskými štátmi na jednej strane a Marockým kráľovstvom na strane druhej, podpísanej 12. decembra 2006 v Bruseli (ďalej len „dohoda“).
      Článok 2
      1.   Do prílohy II k dohode (dvojstranné dohody medzi Marokom a členskými štátmi Európskeho spoločenstva) sa dopĺňajú tieto ustanovenia:

                  a)

                  za prvú zarážku:

                              „—

                              Dohoda medzi Bulharskou ľudovou republikou a Marockým kráľovstvom o leteckej doprave, podpísaná 14. októbra 1966 v Rabate,“;

                  b)

                  za šestnástu zarážku:

                              „—

                              Dohoda medzi vládou Rumunskej socialistickej republiky a vládou Marockého kráľovstva o civilnej leteckej doprave, podpísaná 6. decembra 1971 v Bukurešti.
                              Naposledy zmenená a doplnená memorandom o porozumení uzavretým 29. februára 1996 v Rabate.“

            2.   Do prvého odseku prílohy III k dohode (prevádzkové oprávnenia a technické povolenia: príslušné orgány) sa dopĺňajú tieto ustanovenia:

                  a)

                  za údaje týkajúce sa Belgicka:
                  „Bulharsko:
                  Generálne riaditeľstvo pre civilné letectvo
                  Ministerstvo dopravy, informačných technológií a komunikácií“;

                  b)

                  za údaje týkajúce sa Slovenskej republiky:
                  „Rumunsko:
                  Generálne riaditeľstvo infraštruktúry a leteckej dopravy
                  Ministerstvo dopravy a infraštruktúry“.

            Článok 3
      Znenia dohody v bulharčine a v rumunčine, ktoré sú pripojené k tomuto protokolu, sú autentickými zneniami za rovnakých podmienok ako ostatné jazykové verzie.
      Článok 4
      1.   Tento protokol podlieha schváleniu zmluvných strán v súlade s ich vlastnými postupmi. Platnosť nadobúda ku dňu nadobudnutia platnosti dohody. Avšak v prípade, že zmluvné strany schvália tento protokol až po nadobudnutí platnosti dohody, protokol nadobudne platnosť podľa článku 27 ods. 1 dohody k dátumu, keď si strany navzájom oznámia, že ich príslušné vnútorné schvaľovacie postupy sú ukončené.
      2.   Tento protokol sa predbežne vykonáva odo dňa jeho podpisu stranami.
      Článok 5
      Tento protokol je vyhotovený v Bruseli 18. júna 2012 v dvoch vyhotoveniach v anglickom, bulharskom, českom, dánskom, estónskom, fínskom, francúzskom, gréckom, holandskom, litovskom, lotyšskom, maďarskom, maltskom, nemeckom, poľskom, portugalskom, rumunskom, slovenskom, slovinskom, španielskom, švédskom, talianskom a arabskom jazyku, pričom každé znenie je rovnako autentické.

            За дьржавите-членки
            Por los Estados miembros
            Za členské státy
            For medlemsstaterne
            Für die Mitgliedstaaten
            Liikmesriikide nimel
            Για τα κράτη μέλη
            For the Member States
            Pour les États membres
            Per gli Stati membri
            Dalīvalstu vārdā –
            Valstybių narių vardu
            A tagállamok részéről
            Għall-Istati Membri
            Voor de lidstaten
            W imieniu Państw Członkowskich
            Pelos Estados-Membros
            Pentru statele membre
            Za členské štáty
            Za države članice
            Jäsenvaltioiden puolesta
            För medlemsstaternas

            За Европейския съюз
            Por la Unión Europea
            Za Evropskou unii
            For Den Europæiske Union
            Für die Europäische Union
            Euroopa Liidu nimel
            Για την Ευρωπαϊκή Ένωση
            For the European Union
            Pour l’Union européenne
            Per l’Unione europea
            Eiropas Savienības vārdā –
            Europos Sąjungos vardu
            Az Európai Unió részéről
            Għall-Unjoni Ewropea
            Voor de Europese Unie
            W imieniu Unii Europejskiej
            Pela União Europeia
            Pentru Uniunea Europeană
            Za Európsku úniu
            Za Evropsko unijo
            Euroopan unionin puolesta
            För Europeiska unionen

            За Кралство Мароко
            Por el Reino de Marruecos
            Za Marocké království
            For Kongeriget Marokko
            Für das Königreich Marokko
            Maroko Kuningriigi nimel
            Για το Βασίλειο του Μαρόκου
            For the Kingdom of Morocco
            Pour le Royaume du Maroc
            Per il Regno del Marocco
            Marokas Karalistes vārdā –
            Maroko Karalystės vardu
            A Marokkói Királyság nevében
            Għar-Renju tal-Marokk
            Voor het Koninkrijk Marokko
            W imieniu Królestwa Maroka
            Pelo Reino de Marrocos
            Pentru Regatul Maroc
            Za Marocké kráľovstvo
            Za Kraljevino Maroko
            Marokon kuningaskunnan puolesta
            För Konungariket Marocko


title: Rozhodnutie Rady 2011/640/SZBP z  12. júla 2011 o podpise a uzavretí Dohody medzi Európskou úniou a Maurícijskou republikou o podmienkach odovzdávania osôb, ktoré sú podozrivé z pirátstva, a súvisiaceho zaisteného majetku zo strany námorných síl pod vedením Európskej únie Maurícijskej republike, a o podmienkach osôb podozrivých z pirátstva po ich odovzdaní#Dohoda medzi Európskou úniou a Maurícijskou republikou o podmienkach odovzdávania osôb, ktoré sú podozrivé z pirátstva, a súvisiaceho zaisteného majetku zo strany námorných síl pod vedením Európskej únie Maurícijskej republike, a o podmienkach osôb podozrivých z pirátstva po ich odovzdaní

text:
               30.9.2011

               SK

               Úradný vestník Európskej únie

               L 254/1

         ROZHODNUTIE RADY 2011/640/SZBP
   z 12. júla 2011
   o podpise a uzavretí Dohody medzi Európskou úniou a Maurícijskou republikou o podmienkach odovzdávania osôb, ktoré sú podozrivé z pirátstva, a súvisiaceho zaisteného majetku zo strany námorných síl pod vedením Európskej únie Maurícijskej republike, a o podmienkach osôb podozrivých z pirátstva po ich odovzdaní
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 37 a na Zmluvu o fungovaní Európskej únie, a najmä na jej článok 218 ods. 5 a 6,
   so zreteľom na návrh vysokého predstaviteľa Únie pre zahraničné veci a bezpečnostnú politiku (ďalej len „VP“),
   keďže:

               (1)

               Bezpečnostná rada OSN (BR OSN) prijala 2. júna 2008 rezolúciu 1816 (2008), v ktorej vyzýva všetky štáty, aby spolupracovali pri určení právomoci a pri vyšetrovaní a stíhaní osôb zodpovedných za pirátske činy a ozbrojené lúpeže pri pobreží Somálska. Tieto ustanovenia sa potvrdili v nasledujúcich rezolúciách BR OSN.

               (2)

               Rada 10. novembra 2008 prijala jednotnú akciu 2008/851/SZBP o vojenskej operácii Európskej únie na podporu odradzovania od pirátskych činov a ozbrojených lúpeží pri somálskom pobreží, prevencie pred nimi a ich potláčania (1) (operácia „Atalanta“).

               (3)

               V článku 12 jednotnej akcie 2008/851/SZBP sa ustanovuje, že osoby, ktoré sú podozrivé z úmyslu spáchať, z páchania alebo ktoré spáchali pirátske činy alebo ozbrojenú lúpež a boli v teritoriálnych vodách Somálska zatknuté a zadržané na účely ich stíhania, ako aj veci, ktoré boli použité na spáchanie týchto činov, sa môžu odovzdať tretiemu štátu, ktorý si želá vykonávať právomoc nad uvedenými osobami a vecami, za predpokladu, že podmienky tohto odovzdania boli s týmto tretím štátom dohodnuté spôsobom, ktorý je v súlade s uplatniteľným medzinárodným právom, najmä medzinárodným právom v oblasti ľudských práv, aby sa zabezpečilo, že žiadna osoba nebude vystavená trestu smrti, mučeniu alebo krutému, neľudskému alebo ponižujúcemu zaobchádzaniu.

               (4)

               V nadväznosti na prijatie rozhodnutia Rady z 22. marca 2010 o poverení začať rokovania rokoval VP v súlade s článkom 37 Zmluvy o EÚ o Dohode medzi Európskou úniou a Maurícijskou republikou o podmienkach odovzdávania osôb, ktoré sú podozrivé z pirátstva, a súvisiaceho zaisteného majetku zo strany námorných síl pod vedením EÚ Maurícijskej republike, a o podmienkach osôb podozrivých z pirátstva po ich odovzdaní (ďalej len „dohoda“).

               (5)

               Táto dohoda by sa mala schváliť,

         PRIJALA TOTO ROZHODNUTIE:
   Článok 1
   Týmto sa v mene Únie schvaľuje Dohoda medzi Európskou úniou a Maurícijskou republikou o podmienkach odovzdávania osôb, ktoré sú podozrivé z pirátstva, a súvisiaceho zaisteného majetku zo strany námorných síl pod vedením Európskej únie Maurícijskej republike, a o podmienkach osôb podozrivých z pirátstva po ich odovzdaní (ďalej len „dohoda“).
   Text dohody je pripojený k tomuto rozhodnutiu.
   Článok 2
   Týmto sa predseda Rady poveruje určiť osobu(-y) splnomocnenú(-é) na podpis dohody s cieľom zaviazať Úniu.
   Článok 3
   Predseda Rady vydá v mene Únie oznámenie ustanovené v článku 11 ods. 1 dohody (2).
   Článok 4
   Toto rozhodnutie nadobúda účinnosť dňom jeho prijatia.

      V Bruseli 12. júla 2011

            Za Radu

            predseda

         J. VINCENT-ROSTOWSKI

      (1)  Ú. v. EÚ L 301, 12.11.2008, s. 33.

      (2)  Generálny sekretariát Rady uverejní dátum nadobudnutia platnosti dohody v Úradnom vestníku Európskej únie.

      PREKLAD
      DOHODA
      medzi Európskou úniou a Maurícijskou republikou o podmienkach odovzdávania osôb, ktoré sú podozrivé z pirátstva, a súvisiaceho zaisteného majetku zo strany námorných síl pod vedením Európskej únie Maurícijskej republike, a o podmienkach osôb podozrivých z pirátstva po ich odovzdaní
      EURÓPSKA ÚNIA (EÚ)
      na jednej strane a
      MAURÍCIJSKÁ REPUBLIKA,
      ďalej len „Maurícius“,
      na strane druhej,
      spolu ďalej len „zmluvné strany“,
      BERÚC DO ÚVAHY:

                  —

                  rezolúcie Bezpečnostnej rady Organizácie Spojených národov (BR OSN) č. 1814 (2008), 1838 (2008), 1846 (2008), 1851 (2008), ako aj následné rezolúcie BR OSN,

                  —

                  Dohovor OSN o morskom práve (UNCLOS) z roku 1982, a najmä jeho články 100 až 107 a článok 110,

                  —

                  jednotnú akciu Rady EÚ 2008/851/SZBP z 10. novembra 2008 o vojenskej operácii Európskej únie na podporu odradzovania od pirátskych činov a ozbrojených lúpeží pri somálskom pobreží, prevencie pred nimi a ich potláčania (1) (operácia EUNAVFOR Atalanta), ktorá sa zmenila a doplnila rozhodnutím Rady 2009/907/SZBP z 8. decembra 2009 (2),

                  —

                  medzinárodné právo v oblasti ľudských práv vrátane Medzinárodného paktu o občianskych a politických právach z roku 1966 a Dohovoru proti mučeniu a inému krutému, neľudskému alebo ponižujúcemu zaobchádzaniu alebo trestaniu z roku 1984,

                  —

                  skutočnosť, že touto dohodou nie sú dotknuté práva a povinnosti zmluvných strán podľa medzinárodných dohôd a iných nástrojov, ktorými sa zriaďujú medzinárodné súdy a tribunály, vrátane štatútu Medzinárodného trestného súdu,

            SA DOHODLI TAKTO:
      Článok 1
      Cieľ
      Touto dohodou sa vymedzujú podmienky a spôsoby

                  a)

                  odovzdávania osôb, ktoré sú podozrivé z pokusu spáchať, z páchania alebo zo spáchania pirátskych činov v rámci oblasti operácie EUNAVFOR, na šírom mori v blízkosti pobrežných vôd Maurícia, Madagaskaru, Komor, Seychel a Réunionu, a zadržaných EUNAVFOR-om;

                  b)

                  odovzdávania súvisiaceho majetku zaisteného EUNAVFOR-om, zo strany EUNAVFOR-u Mauríciu, a

                  c)

                  spôsobov zaobchádzania s odovzdanými osobami.

            Článok 2
      Vymedzenie pojmov
      Na účely tejto dohody:

                  a)

                  „námorné sily pod vedením Európskej únie (EUNAVFOR)“ sú hlavný vojenský štáb EÚ a národné kontingenty, ktoré prispievajú k operácii EÚ „Atalanta“, ich lode, lietadlá a majetok;

                  b)

                  „operácia“ je príprava, zriadenie, vykonávanie a podpora vojenskej misie zriadenej jednotnou akciou Rady EÚ 2008/851/SZBP a/alebo jednotnými akciami, ktoré na ňu nadväzujú;

                  c)

                  „národné kontingenty“ sú jednotky a lode patriace členským štátom Európskej únie a iným štátom podľa oznámenia EÚ, ktoré sa zúčastňujú operácie;

                  d)

                  „vysielajúci štát“ je štát poskytujúci EUNAVFOR-u národný kontingent;

                  e)

                  „pirátstvo“ je pirátstvo, ako sa vymedzuje v článku 101 dohovoru UNCLOS;

                  f)

                  „odovzdaná osoba“ je každá osoba, ktorá je podozrivá z pokusu spáchať, z páchania alebo zo spáchania pirátskych činov, odovzdaná EUNAVFOR-om Mauríciu podľa tejto dohody.

            Článok 3
      Všeobecné zásady
      1.   Maurícius môže na žiadosť EUNAVFOR-u akceptovať odovzdávanie osôb zadržaných EUNAVFOR-om v súvislosti s pirátstvom, ako aj súvisiaceho majetku zaisteného EUNAVFOR-om, a odovzdať takéto osoby a majetok svojim príslušným orgánom na účely vyšetrovania a stíhania. Súhlas s akceptáciou navrhnutého odovzdania vyjadruje Maurícius v závislosti od jednotlivých prípadov, pričom zohľadňuje všetky podstatné okolnosti, vrátane miesta udalosti.
      2.   EUNAVFOR odovzdáva osoby iba príslušným maurícijským orgánom presadzovania práva.
      3.   Odovzdanie sa uskutoční až vtedy, keď príslušné maurícijské orgány presadzovania práva rozhodnú do piatich pracovných dní od dátumu prijatia dôkazov, ktoré im poskytol EUNAVFOR, že sa možno opodstatnene domnievať, že bude zabezpečené odsúdenie osôb zadržaných EUNAVFOR-om.
      4.   Rozhodnutie o tom, či sa možno opodstatnene domnievať, že bude zabezpečené odsúdenie prijmú príslušné maurícijské orgány presadzovania práva na základe dôkazov, ktoré im postúpi EUNAVFOR prostredníctvom príslušných komunikačných kanálov.
      5.   S každou odovzdanou osobou sa zaobchádza humánne a v súlade s medzinárodnými záväzkami v oblasti ľudských práv, ktoré sú zakotvené v Ústave Maurícia, vrátane zákazu mučenia a krutého, neľudského a ponižujúceho zaobchádzania alebo trestania, zákazu svojvoľného zadržiavania a v súlade s požiadavkami zabezpečenia spravodlivého procesu.
      Článok 4
      Zaobchádzanie s odovzdanými osobami, ich trestné stíhanie a súdny proces
      1.   V súlade s medzinárodnými záväzkami v oblasti ľudských práv a s Ústavou Maurícia sa s každou odovzdanou osobou zaobchádza humánne a nevystavuje sa mučeniu alebo krutému, neľudskému alebo ponižujúcemu zaobchádzaniu alebo trestaniu, poskytne sa jej primerané ubytovanie a strava, prístup k lekárskej starostlivosti a možnosť vykonávať náboženské úkony.
      2.   Každá odovzdaná osoba je ihneď predvedená pred sudcu alebo iného úradníka splnomocneného zákonom na výkon súdnej právomoci, ktorý bezodkladne rozhodne o zákonnosti zadržania odovzdanej osoby a nariadi jej prepustenie, ak nie je zadržanie odôvodnené.
      3.   Každá odovzdaná osoba má právo na to, aby bola súdená v primeranej lehote alebo prepustená.
      4.   Každá odovzdaná osoba má pri rozhodovaní o akomkoľvek trestnom obvinení proti nej právo na to, aby jej záležitosť bola spravodlivo a verejne prejednaná príslušným nezávislým a nestranným súdom, ktorý je zriadený podľa zákona.
      5.   Každá odovzdaná osoba obvinená z trestného činu sa považuje za nevinnú, pokým sa jej vina nepreukáže zákonným spôsobom.
      6.   Každá odovzdaná osoba má pri rozhodovaní o akomkoľvek trestnom obvinení proti nej pri uplatňovaní plnej rovnoprávnosti právo na tieto minimálne záruky:

                  a)

                  byť okamžite a v jazyku, ktorému rozumie, podrobne oboznámená s povahou a dôvodom obvinenia proti nej;

                  b)

                  mať primeraný čas a možnosti na prípravu svojej obhajoby a komunikovať s právnym zástupcom podľa vlastnej voľby;

                  c)

                  byť súdená bez zbytočného odkladu;

                  d)

                  byť súdená vo svojej prítomnosti a obhajovať sa osobne alebo prostredníctvom právnej pomoci podľa vlastnej voľby; byť informovaná o práve získania právnej pomoci, ak právnu pomoc nemá, a mať právnu pomoc, ktorá sa jej poskytne vždy, ak si to vyžadujú záujmy spravodlivosti, a ktorá sa jej poskytne bez toho, aby ju musela uhradiť, ak nemá dostatok prostriedkov na jej zaplatenie;

                  e)

                  mať možnosť preskúmať alebo nechať preskúmať všetky dôkazy proti nej vrátane miestoprísažných vyhlásení svedkov, ktorí vykonali zatknutie, a zabezpečiť účasť a výsluch svedkov v jej prospech za rovnakých podmienok ako svedkov v jej neprospech;

                  f)

                  mať bezplatnú pomoc tlmočníka, ak nerozumie jazyku používanému pred súdom alebo týmto jazykom nehovorí;

                  g)

                  nebyť prinútená svedčiť proti sebe alebo priznať svoju vinu.

            7.   Každá odovzdaná osoba odsúdená za trestný čin má právo na preskúmanie svojho rozsudku a trestu vyšším súdom alebo na odvolanie sa proti tomuto rozsudku a trestu na vyššom súde v súlade s právnymi predpismi Maurícia.
      8.   Po konzultácii s EÚ môže Maurícius odovzdať takéto osoby, ktoré boli odsúdené a vykonávajú trest na Mauríciu, inému štátu, ktorý zaručí dodržiavanie uvedených noriem v oblasti ľudských práv, aby zvyšok trestu vykonali v príslušnom inom štáte. V prípade vážnych obáv v súvislosti so situáciou v oblasti ľudských práv v tomto inom štáte sa odovzdanie neuskutoční dovtedy, kým sa nenájde uspokojivé riešenie prostredníctvom konzultácií medzi zmluvnými stranami s cieľom vyriešiť vyjadrené obavy.
      Článok 5
      Trest smrti
      V súlade s maurícijským zákonom o zrušení trestu smrti nebude žiadna odovzdaná osoba obvinená z trestného činu, ktorý by mal za následok trest smrti, nebude odsúdená na trest smrti ani nebude podrobená trestu smrti.
      Článok 6
      Záznamy a oznámenia
      1.   Každé odovzdanie je predmetom príslušného dokumentu podpísaného zástupcom EUNAVFOR-u a zástupcom príslušných maurícijských orgánov presadzovania práva.
      2.   EUNAVFOR poskytuje Mauríciu záznamy o zadržaní v súvislosti s každou odovzdanou osobou. Tieto záznamy podľa možnosti obsahujú údaje o fyzickom stave odovzdanej osoby počas jej zadržiavania, o čase jej odovzdania maurícijským orgánom, príčine jej zadržania, čase a mieste začiatku jej zadržiavania a všetkých rozhodnutiach, ktoré sa prijali v súvislosti s jej zadržaním.
      3.   Maurícius je zodpovedný za vedenie presnej evidencie všetkých odovzdaných osôb, okrem iného aj vrátane záznamov o akomkoľvek zaistenom majetku, fyzickom stave osôb, miestach ich zadržiavania, akýchkoľvek obvineniach vznesených proti nim a akýchkoľvek významných rozhodnutiach prijatých v priebehu ich stíhania a súdneho procesu.
      4.   Tieto záznamy sú na písomnú žiadosť predloženú Ministerstvu zahraničných vecí Maurícia dostupné zástupcom EÚ a EUNAVFOR-u.
      5.   Maurícius okrem toho EUNAVFOR-u oznámi miesto zadržiavania každej osoby odovzdanej podľa tejto dohody, akékoľvek zhoršenie jej fyzického stavu a akékoľvek výpovede týkajúce sa údajného nesprávneho zaobchádzania. Zástupcovia EÚ a EUNAVFOR- u majú prístup ku všetkým osobám odovzdaným podľa tejto dohody, kým tieto osoby budú vo väzbe, a sú oprávnení klásť im otázky.
      6.   Národným a medzinárodným humanitárnym agentúram sa na ich žiadosť umožní navštíviť osoby odovzdané podľa tejto dohody.
      7.   Aby sa zabezpečilo, že EUNAVFOR bude schopný poskytnúť Mauríciu včasnú pomoc pri účasti svedkov EUNAVFOR-u a poskytovaní významných dôkazov, Maurícius oznamuje EUNAVFOR-u svoj zámer iniciovať súdne trestné konania proti akejkoľvek odovzdanej osobe a časový harmonogram pre poskytnutie dôkazov a ich zaznamenanie.
      Článok 7
      Pomoc poskytovaná zo strany EÚ a EUNAVFOR-u
      1.   EUNAVFOR poskytne v rámci svojich prostriedkov a kapacít Mauríciu všetku pomoc na účely vyšetrovania a stíhania odovzdaných osôb.
      2.   EUNAVFOR najmä:

                  a)

                  odovzdá záznamy o zadržaní vypracované podľa článku 6 ods. 2 tejto dohody;

                  b)

                  spracuje každý dôkaz v súlade s požiadavkami príslušných maurícijských orgánov dohodnutými v rámci vykonávacích dojednaní uvedených v článku 10;

                  c)

                  predloží výpovede alebo miestoprísažné vyhlásenia svedkov z radov EUNAVFOR-u zapojených do udalostí súvisiacich s odovzdaním osôb podľa tejto dohody;

                  d)

                  usiluje sa o predloženie výpovedí svedkov alebo miestoprísažných vyhlásení zo strany iných svedkov, ktorí sa nezdržiavajú na Mauríciu;

                  e)

                  uchová alebo odovzdá celý príslušný zaistený majetok, všetky vecné dôkazy, fotografie a všetky ostatné predmety, ktoré majú dôkaznú hodnotu a ktoré EUNAVFOR zadržiava;

                  f)

                  v prípade potreby zabezpečí počas súdneho konania účasť svedkov z radov EUNAVFOR-u, za účelom poskytnutia svedeckej výpovede pred súdom (alebo prostredníctvom televízneho spojenia či akéhokoľvek iného povoleného technického prostriedku);

                  g)

                  v prípade potreby umožní počas súdneho konania účasť ostatných svedkov za účelom poskytnutia svedeckej výpovede pred súdom (alebo prostredníctvom televízneho spojenia či akéhokoľvek iného povoleného technického prostriedku);

                  h)

                  umožní účasť tlmočníkov podľa prípadných požiadaviek príslušných maurícijských orgánov za účelom pomoci pri vyšetrovaní a súdnom konaní, ktorých účastníkmi sú odovzdané osoby.

            3.   Pokiaľ tieto zdroje neposkytnú iní finanční darcovia, zmluvné strany v súlade s príslušnými postupmi vytvoria vykonávacie dojednania týkajúce sa finančnej, technickej a inej pomoci s cieľom umožniť odovzdávanie, zadržiavanie, vyšetrovanie a stíhanie odovzdaných osôb a súdny proces s nimi. Tieto vykonávacie dojednania sa tiež budú vzťahovať na technickú a logistickú pomoc Mauríciu v oblasti revízie právnych predpisov, odbornej prípravy vyšetrovateľov a prokurátorov, postupov vyšetrovania a súdneho konania a najmä opatrení v oblasti uchovávania a odovzdávania dôkazov a postupu odvolania. Okrem toho sa uvedenými vykonávacími dojednaniami stanovia podmienky repatriácie odovzdaných osôb v prípade ich oslobodenia alebo nestíhania, ich odovzdania na výkon trestu v inom štáte alebo ich repatriácie po výkone trestu odňatia slobody na Mauríciu.
      Článok 8
      Vzťah k iným právam odovzdaných osôb
      Nič v tejto dohode nemá za cieľ odchýliť sa od práv, ani sa nevykladá ako odchýlka od práv, ktoré by odovzdaná osoba mala podľa platného vnútroštátneho alebo medzinárodného práva.
      Článok 9
      Spojenie a spory
      1.   Všetky otázky, ktoré vzniknú v súvislosti s uplatňovaním tejto dohody, spoločne preskúmajú príslušné orgány Maurícia a EÚ.
      2.   Ak nedôjde k urovnaniu, spory týkajúce sa výkladu alebo uplatňovania tejto dohody sa urovnajú medzi Mauríciom a zástupcami EÚ výlučne diplomatickou cestou.
      Článok 10
      Vykonávacie dojednania
      1.   Na účely uplatňovania tejto dohody sa môžu operačné, správne a technické otázky upraviť vykonávacími dojednaniami, ktoré uzavrú príslušné maurícijské orgány na jednej strane a príslušné orgány EÚ, ako aj príslušné orgány vysielajúcich štátov na strane druhej.
      2.   Vykonávacie dojednania sa môžu okrem iného vzťahovať na:

                  a)

                  určenie príslušných maurícijských orgánov presadzovania práva, ktorým EUNAVFOR môže odovzdať osoby;

                  b)

                  väzenské zariadenia, v ktorých budú odovzdané osoby zadržiavané;

                  c)

                  zaobchádzanie s dokumentmi vrátane tých, ktoré sa týkajú zhromažďovania dôkazov odovzdávaných príslušným maurícijským orgánom presadzovania práva pri odovzdaní osoby;

                  d)

                  kontaktné miesta na predloženie oznámení;

                  e)

                  formuláre, ktoré sa majú používať pri odovzdávaniach;

                  f)

                  poskytovanie technickej podpory, odborných znalostí, odbornej prípravy a inej pomoci uvedenej v článku 7 na žiadosť Maurícia s cieľom dosiahnuť ciele tejto dohody.

            Článok 11
      Nadobudnutie platnosti a ukončenie
      1.   Táto dohoda sa predbežne vykonáva od dátumu jej podpísania a nadobúda platnosť od dátumu, keď si zmluvné strany navzájom oznámia, že ukončili svoje interné postupy ratifikácie dohody.
      2.   Táto dohoda zostáva v platnosti do ukončenia operácie v zmysle oznámenia EUNAVFOR-u. Každá zmluvná strana však môže prostredníctvom písomného oznámenia túto dohodu vypovedať. Vypovedanie nadobúda účinnosť šesť mesiacov od dátumu prijatia oznámenia o vypovedaní. Ak je podľa názoru EÚ bezodkladné vypovedanie tejto dohody odôvodnené úpravou maurícijských predpisov trestného práva hmotného v súlade s touto dohodou, má EÚ právo vypovedať túto dohodu s účinnosťou od dátumu zaslania oznámenia. Akékoľvek zmeny maurícijských predpisov trestného práva hmotného nesmú nepriaznivo ovplyvniť osoby, ktoré sa už odovzdali podľa tejto dohody.
      3.   Túto dohodu možno zmeniť a doplniť písomnou dohodou zmluvných strán.
      4.   Jej ukončením nebudú dotknuté žiadne práva ani povinnosti vyplývajúce z uplatňovania tejto dohody pred jej ukončením vrátane práv každej odovzdávanej osoby, kým je vo väzbe alebo je trestne stíhaná zo strany Maurícia.
      5.   Po ukončení operácie môže každá osoba alebo subjekt, ktoré určil vysoký predstaviteľ EÚ pre zahraničné veci a bezpečnostnú politiku, uplatňovať všetky práva EUNAVFOR-u podľa tejto dohody. Touto určenou osobou alebo subjektom môže byť okrem iného vedúci delegácie EÚ na Mauríciu alebo člen jej personálu, alebo diplomatický zástupca, alebo konzulárny úradník členského štátu EÚ akreditovaný na Mauríciu. Po ukončení operácie sa všetky oznámenia, ktoré sa podľa tejto dohody mali podať EUNAVFOR-u, budú podávať vysokému predstaviteľovi EÚ pre zahraničné veci a bezpečnostnú politiku.

         V Port Louis štrnásteho júla dvetisícjedenásť v dvoch pôvodných vyhotoveniach, každé v anglickom jazyku.

               Za Európsku úniu

               Za Maurícius

         (1)  Ú. v. EÚ L 301, 12.11.2008, s. 33.

         (2)  Ú. v. EÚ L 322, 9.12.2009, s. 27.


title: 2011/559/EÚ: Rozhodnutie Europskeho parlamentu z  10. mája 2011 o absolutóriu za plnenie všeobecného rozpočtu Európskej únie za rozpočtový rok 2009, oddiel V – Dvor audítorov#Uznesenie Európskeho parlamentu z  10. mája 2011 s poznámkami, ktoré je neoddeliteľnou súčasťou rozhodnutia o absolutóriu za plnenie všeobecného rozpočtu Európskej únie za rozpočtový rok 2009, oddiel V – Dvor audítorov

text:
               27.9.2011

               SK

               Úradný vestník Európskej únie

               L 250/93

         ROZHODNUTIE EUROPSKEHO PARLAMENTU
   z 10. mája 2011
   o absolutóriu za plnenie všeobecného rozpočtu Európskej únie za rozpočtový rok 2009, oddiel V – Dvor audítorov
   (2011/559/EÚ)
   EURÓPSKY PARLAMENT,

               —

               so zreteľom na všeobecný rozpočet Európskej únie na rozpočtový rok 2009 (1),

               —

               so zreteľom na konečnú ročnú účtovnú závierku Európskej únie za rozpočtový rok 2009 [SEK(2010) 963 – C7-0215/2010] (2),

               —

               so zreteľom na výročnú správu Dvora audítorov o vnútorných auditoch vykonaných v roku 2009 pre orgán udeľujúci absolutórium,

               —

               so zreteľom na výročnú správu Dvora audítorov o plnení rozpočtu za rozpočtový rok 2009 spolu s odpoveďami kontrolovaných inštitúcií (3),

               —

               so zreteľom na vyhlásenie o vierohodnosti vedenia účtov a zákonnosti a správnosti príslušných operácií, ktoré poskytol Dvor audítorov v súlade s článkom 287 Zmluvy o fungovaní Európskej únie (4),

               —

               so zreteľom na článok 272 ods. 10 a články 274, 275 a 276 Zmluvy o ES a článok 314 ods. 10 a články 317, 318 a 319 Zmluvy o fungovaní Európskej únie,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5), a najmä na jeho články 50, 86, 145, 146 a 147,

               —

               so zreteľom na článok 77 rokovacieho poriadku a prílohu VI k nemu,

               —

               so zreteľom na správu Výboru pre kontrolu rozpočtu (A7-0138/2011),

               1.

               udeľuje generálnemu tajomníkovi Dvora audítorov absolutórium za plnenie rozpočtu Dvora audítorov za rozpočtový rok 2009;

               2.

               uvádza svoje poznámky v priloženom uznesení;

               3.

               poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, Rade, Komisii, Súdnemu dvoru, Dvoru audítorov, európskemu ombudsmanovi a európskemu dozornému úradníkovi pre ochranu údajov a aby zabezpečil ich uverejnenie v Úradnom vestníku Európskej únie (v sérii L).

            Predseda

         Jerzy BUZEK

            Generálny tajomník

         Klaus WELLE

      (1)  Ú. v. EÚ L 69, 13.3.2009.

      (2)  Ú. v. EÚ C 308, 12.11.2010, s. 1.

      (3)  Ú. v. EÚ C 303, 9.11.2010, s. 1.

      (4)  Ú. v. EÚ C 308, 12.11.2010, s. 129.

      (5)  Ú. v. ES L 248, 16.9.2002, s. 1.

      UZNESENIE EURÓPSKEHO PARLAMENTU
      z 10. mája 2011
      s poznámkami, ktoré je neoddeliteľnou súčasťou rozhodnutia o absolutóriu za plnenie všeobecného rozpočtu Európskej únie za rozpočtový rok 2009, oddiel V – Dvor audítorov
      EURÓPSKY PARLAMENT,

                  —

                  so zreteľom na všeobecný rozpočet Európskej únie na rozpočtový rok 2009 (1),

                  —

                  so zreteľom na konečnú ročnú účtovnú závierku Európskej únie za rozpočtový rok 2009 [SEK(2010) 963 – C7-0215/2010] (2),

                  —

                  so zreteľom na výročnú správu Dvora audítorov o vnútorných auditoch vykonaných v roku 2009 pre orgán udeľujúci absolutórium,

                  —

                  so zreteľom na výročnú správu Dvora audítorov o plnení rozpočtu za rozpočtový rok 2009 spolu s odpoveďami kontrolovaných inštitúcií (3),

                  —

                  so zreteľom na vyhlásenie o vierohodnosti vedenia účtov a zákonnosti a správnosti príslušných operácií, ktoré poskytol Dvor audítorov v súlade s článkom 287 Zmluvy o Európskej únie (4),

                  —

                  so zreteľom na článok 272 ods. 10 a články 274, 275 a 276 Zmluvy o ES a článok 314 ods. 10 a články 317, 318 a 319 Zmluvy o fungovaní Európskej únie,

                  —

                  so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5), a najmä na jeho články 50, 86, 145, 146 a 147,

                  —

                  so zreteľom na článok 77 rokovacieho poriadku a prílohu VI k nemu,

                  —

                  so zreteľom na správu Výboru pre kontrolu rozpočtu (A7-0138/2011),

                  1.

                  berie na vedomie, že v roku 2009 mal Dvor audítorov k dispozícii viazané rozpočtové prostriedky v celkovej výške 188 000 000 EUR (133 000 000 EUR v roku 2008, 122 000 000 EUR v roku 2007), pričom miera využitia bola 92,19 %, čo je menej ako priemer ostatných inštitúcií (97,69 %);

                  2.

                  pripomína, že pokiaľ ide o rozpočtový rok 2009, audit účtovnej závierky Dvora audítorov vykonala externá firma PricewaterhouseCoopers (tak ako v rokoch 2008 a 2007), ktorá dospela k týmto záverom:

                              a)

                              čo sa týka presnosti účtov za rozpočtový rok 2009, že „podľa nášho názoru táto účtovná závierka pravdivo a verne vyjadruje finančnú situáciu Európskeho dvora audítorov k 31. decembru 2009 a jeho výsledok hospodárenia a finančné toky za uvedený rozpočtový rok v súlade s nariadením Rady (ES, Euratom) č. 1605/2002 z 25. júna 2002, nariadením Komisie (ES, Euratom) č. 2342/2002 z 23. decembra 2002, ktorým sa ustanovujú podrobné pravidlá na vykonávanie uvedeného nariadenia Rady, a účtovnými pravidlami Európskeho dvora audítorov“, a

                              b)

                              čo sa týka použitia rozpočtových zdrojov pridelených Dvoru audítorov a primeranosti kontrolných postupov uplatňovaných v rozpočtovom roku 2009, že „sme nezistili žiadnu skutočnosť, ktorá by nás vo všetkých významných hľadiskách a na základe uvedených kritérií viedla k presvedčeniu, že: a) zdroje pridelené Dvoru audítorov sa nepoužili na plánované účely; b) uplatňované kontrolné postupy neposkytujú potrebné záruky na zaistenie súladu finančných operácií s platnými pravidlami a nariadeniami“;

                  3.

                  víta stratégiu auditu Dvora audítorov na obdobie 2009 až 2012 a podporuje jej prioritné ciele (maximalizácia celkového dosahu jeho auditov a zvýšenie efektívnosti najlepším využívaním zdrojov); očakáva od Dvora audítorov, že podá správu o prijatých krokoch v súvislosti s realizáciou tejto audítorskej stratégie a že preukáže pokrok v tomto smere prostredníctvom využitia kľúčových ukazovateľov výkonnosti (KPI), najmä po zavedení KPI 1 až 4 v roku 2010; osobitne víta zámer zverejňovať následné kontroly týkajúce sa osobitných správ s cieľom zvýšiť ich dosah;

                  4.

                  víta zlepšenia v KPI 5, 6 a 7 medzi rokmi 2008 a 2009 a s uspokojením konštatuje, že Dvor audítorov splnil svoje ciele, pokiaľ ide o KPI 8 a 9; konštatuje, že Dvor audítorov nesplnil svoje cieľ, pokiaľ ide o kľúčové ukazovatele výkonnosti 10, keďže v porovnaní s rokom 2008 sa v roku 2009 znížil počet dní odbornej prípravy z 10 na 9 a počet dní odbornej prípravy audítorov okrem jazykových kurzov klesol zo 7 na 4, takže nespĺňa usmernenia Medzinárodnej federácie účtovníkov (40 hodín/5 dní);

                  5.

                  berie na vedomie značne vyšší počet správ vypracovaných Dvorom audítorov, najmä zvýšenie počtu osobitných správ (z 12 na 18) a špecifických ročných správ (z 29 na 37), hoci sa znížil počet stanovísk; očakáva, že audity výkonnosti, ktoré sú základom osobitných správ Dvora audítorov, budú prispievať k jeho primárnej úlohe kontrolovať financie Únie;

                  6.

                  vyjadruje znepokojenie nad znížením množstva podrobných informácií v osobitných správach Dvora audítorov o agentúrach; nabáda Dvor audítorov, aby v budúcnosti do svojich správ zahrnul kompletnejšie informácie o agentúrach, najmä v súvislosti so závermi správ vnútorných audítorov;

                  7.

                  víta skutočnosť, že Dvor audítorov v rámci prípravy výročnej správy za rozpočtový rok 2009 vykonal hĺbkové hodnotenie systémov dohľadu a kontroly na Súdnom dvore, u európskeho ombudsmana a u európskeho dozorného úradníka pre ochranu údajov, ktoré zahŕňalo preskúmanie dodatočnej vzorky transakcií zahŕňajúcich platby súvisiace s ľudskými zdrojmi a inými administratívnymi výdavkami;

                  8.

                  nabáda Dvor audítorov, aby pokračoval v tejto praxi a rozšíril ju, najmä aby zvážil vykonanie hĺbkového posúdenia systémov dohľadu a kontroly v Rade; rovnako nabáda Dvor audítorov, aby zvážil možnosť využívania nových a inovatívnych spôsobov výkonu auditu vrátane nových produktov uvedených v audítorskej stratégii na roky 2009 – 2012 a aby pritom preskúmal možnosti ďalšieho zlepšenia výstupov a účinnosti auditu;

                  9.

                  domnieva sa, že spolupráca medzi Dvorom audítorov a Parlamentom by sa mohla ďalej posilniť prostredníctvom zefektívnenia pracovných metód a prístupov a ďalšieho posilnenia synergie medzi týmito dvomi inštitúciami; víta v tejto súvislosti opatrenia, ktoré Dvor audítorov prijíma s cieľom reformovať a sústavne zlepšovať svoju činnosť v súlade s výzvou Európskeho parlamentu, aby posúdenia a audity Dvora audítorov mali širší a hlbší dosah, aby jeho údaje boli účinnejšie a užitočnejšie a jeho systémy a postupy spoľahlivejšie; so záujmom očakáva následné partnerské preskúmanie, ktoré Dvor audítorov plánuje začať v priebehu roku 2011 (tri roky po pozitívnom partnerskom preskúmaní z roku 2008); oznamuje v tejto súvislosti, že Parlament mieni vypracovať iniciatívnu správu o možných zlepšeniach, ktoré by sa mohli navrhnúť Dvoru audítorov, pričom by sa úplne zaistilo, že by sa dalo spoľahnúť na úzku spoluprácu s ním;

                  10.

                  konštatuje, že v roku 2009 Dvor audítorov prijal 112 zamestnancov (69 úradníkov, 14 dočasných zamestnancov a 29 zmluvných zamestnancov) a celkový počet neobsadených pracovných miest na konci roka 2009 (49) bol značne nižší než na konci roka 2008 (68); víta menej prieťahov v postupoch prijímania zamestnancov na Dvor audítorov;

                  11.

                  víta trvalé zlepšovanie, pokiaľ ide o pomer mužov a žien zamestnaných na Dvore audítorov, najmä zmenšovanie nepomeru na úrovni asistentov, vedúcich oddelení a riaditeľov;

                  12.

                  konštatuje, že správa interného audítora Dvora audítorov za rok 2009 sa niesla v prevažne pozitívnom duchu; v tejto súvislosti víta skutočnosť, že väčšina odporúčaní, ktoré predložil interný audítor, bola akceptovaná a začlenená do plánov nápravných opatrení;

                  13.

                  víta pokračujúcu úspešnú medziinštitucionálnu spoluprácu s Európskou školou verejnej správy a Súdnym dvorom, čo sa týka odbornej prípravy;

                  14.

                  berie na vedomie revíziu rokovacieho poriadku Dvora audítorov, ktorá sa uskutočnila v roku 2010, a vyzýva Dvor audítorov, aby účinky týchto zmien zhodnotil vo svojej výročnej správe o činnosti;

                  15.

                  v súvislosti s vyhláseniami o finančných záujmoch členov pripomína, že v súlade s kódexom správania zamestnancov Dvora audítorov odovzdávajú členovia Dvora audítorov vyhlásenie o svojich finančných záujmoch predsedovi Dvora audítorov, ktorý ich uchováva v dôvernosti a zabezpečuje, že sa tieto vyhlásenia nezverejňujú; opätovne potvrdzuje svoje stanovisko, že v záujme transparentnosti by vyhlásenia o finančných záujmoch členov všetkých inštitúcií Únie mali byť prostredníctvom verejného registra dostupné na internete, a vyzýva Dvor audítorov, aby v tejto súvislosti prijal potrebné kroky a aby podľa potreby upravil a založil svoje pravidlá o finančných záujmoch na novom návrhu kódexu správania pre komisárov;

                  16.

                  pripomína, že nezávislosť, integrita, nestrannosť, excelentnosť a profesionalita sú kľúčové hodnoty Dvora audítorov a domnieva sa, že správy, ktoré sa nedávno objavili v médiách, si zasluhujú zváženie; tiež pripomína, že počas prezentácie správy o partnerskom preskúmaní predseda Dvora audítorov oznámil, že následné partnerské preskúmanie by sa malo uskutočniť po troch rokoch; vyzýva Dvor audítorov, aby príslušnému výboru Parlamentu predložil výsledky tohto partnerského preskúmania s cieľom opätovne potvrdiť tieto hodnoty, predovšetkým objektivitu, nestrannosť a profesionalitu Dvora audítorov;

                  17.

                  vyjadruje Dvoru audítorov uznanie za kvalitu jeho výročnej správy o činnosti;

                  18.

                  konštatuje však, že za rok 2009 neboli služobné cesty do nečlenských štátov vykázané podľa krajín, ako tomu bolo v predchádzajúcich rokoch.

         (1)  Ú. v. EÚ L 69, 13.3.2009.

         (2)  Ú. v. EÚ C 308, 12.11.2010, s. 1.

         (3)  Ú. v. EÚ C 303, 9.11.2010, s. 1.

         (4)  Ú. v. EÚ C 308, 12.11.2010, s. 129.

         (5)  Ú. v. ES L 248, 16.9.2002, s. 1.


title: 2013/576/EÚ: Rozhodnutie Európskeho parlamentu zo 17. apríla 2013 o absolutóriu za plnenie rozpočtu Európskeho úradu pre bezpečnosť potravín za rozpočtový rok 2011#Uznesenie Európskeho parlamentu zo 17. apríla 2013 s poznámkami, ktoré je neoddeliteľnou súčasťou rozhodnutia o absolutóriu za plnenie rozpočtu Európskeho úradu pre bezpečnosť potravín za rozpočtový rok 2011

text:
               16.11.2013

               SK

               Úradný vestník Európskej únie

               L 308/228

         ROZHODNUTIE EURÓPSKEHO PARLAMENTU
   zo 17. apríla 2013
   o absolutóriu za plnenie rozpočtu Európskeho úradu pre bezpečnosť potravín za rozpočtový rok 2011
   (2013/576/EÚ)
   EURÓPSKY PARLAMENT,

               —

               so zreteľom na konečnú ročnú účtovnú závierku Európskeho úradu pre bezpečnosť potravín za rozpočtový rok 2011,

               —

               so zreteľom na správu Dvora audítorov o overení ročnej účtovnej závierky Európskeho úradu pre bezpečnosť potravín za rozpočtový rok 2011 spolu s odpoveďami agentúry (1),

               —

               so zreteľom na odporúčanie Rady z 12. februára 2013 (05753/2013 – C7-0041/2013),

               —

               so zreteľom na článok 319 Zmluvy o fungovaní Európskej únie,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,

               —

               so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (3), a najmä na jeho článok 208,

               —

               so zreteľom na nariadenie Európskeho parlamentu a Rady (ES) č. 178/2002 (4) o zriadení Európskeho úradu pre bezpečnosť potravín, a najmä na jeho článok 44,

               —

               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5), a najmä na jeho článok 94,

               —

               so zreteľom na článok rokovacieho poriadku 77 a prílohu VI k nemu,

               —

               so zreteľom na správu Výboru pre kontrolu rozpočtu a stanovisko Výboru pre životné prostredie, verejné zdravie a bezpečnosť potravín (A7-0074/2013),

               1.

               udeľuje výkonnej riaditeľke Európskeho úradu pre bezpečnosť potravín absolutórium za plnenie rozpočtu úradu za rozpočtový rok 2011;

               2.

               uvádza svoje poznámky v priloženom uznesení;

               3.

               poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, výkonnej riaditeľke Európskeho úradu pre bezpečnosť potravín, Rade, Komisii a Dvoru audítorov a aby zabezpečil ich uverejnenie v Úradnom vestníku Európskej únie (v sérii L).

            Predseda

         Martin SCHULZ

            Generálny tajomník

         Klaus WELLE

      (1)  Ú. v. EÚ C 388, 15.12.2012, s. 92.

      (2)  Ú. v. ES L 248, 16.9.2002, s. 1.

      (3)  Ú. v. EÚ L 298, 26.10.2012, s. 1.

      (4)  Ú. v. ES L 31, 1.2.2002, s. 1.

      (5)  Ú. v. ES L 357, 31.12.2002, s. 72.

      UZNESENIE EURÓPSKEHO PARLAMENTU
      zo 17. apríla 2013
      s poznámkami, ktoré je neoddeliteľnou súčasťou rozhodnutia o absolutóriu za plnenie rozpočtu Európskeho úradu pre bezpečnosť potravín za rozpočtový rok 2011
      EURÓPSKY PARLAMENT,

                  —

                  so zreteľom na konečnú ročnú účtovnú závierku Európskeho úradu pre bezpečnosť potravín za rozpočtový rok 2011,

                  —

                  so zreteľom na správu Dvora audítorov o overení ročnej účtovnej závierky Európskeho úradu pre bezpečnosť potravín za rozpočtový rok 2011 spolu s odpoveďami agentúry (1),

                  —

                  so zreteľom na odporúčanie Rady z 12. februára 2013 (05753/2013 – C7-0041/2013),

                  —

                  so zreteľom na článok 319 Zmluvy o fungovaní Európskej únie,

                  —

                  so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2) (nariadenie o rozpočtových pravidlách), a najmä na jeho článok 185,

                  —

                  so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (3), a najmä na jeho článok 208,

                  —

                  so zreteľom na nariadenie Európskeho parlamentu a Rady (ES) č. 178/2002 (4) o zriadení Európskeho úradu pre bezpečnosť potravín, a najmä na jeho článok 44,

                  —

                  so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5), a najmä na jeho článok 94,

                  —

                  so zreteľom na článok 77 rokovacieho poriadku a prílohu VI k nemu,

                  —

                  so zreteľom na správu Výboru pre kontrolu rozpočtu a stanovisko Výboru pre životné prostredie, verejné zdravie a bezpečnosť potravín (A7-0074/2013),

                  A.

                  keďže Dvor audítorov vyhlásil, že získal primeranú istotu o tom, že účtovná závierka Európskeho úradu pre bezpečnosť potravín (ďalej len „úrad“) za rozpočtový rok 2011 je spoľahlivá a že príslušné operácie sú zákonné a správne;

                  B.

                  keďže rozpočet úradu na rozpočtový rok 2011 bol 77 309 800 EUR, čo v porovnaní so sumou 74 700 000 EUR v roku 2010 predstavuje nárast o 3,49 %; pričom úrad je plne financovaný z príspevku Únie,

         Rozpočtové a finančné hospodárenie

                  1.

                  berie na vedomie, že úsilie vykonávať v priebehu rozpočtového roka dohľad nad rozpočtom naďalej prispieva k systematicky vysokej miere plnenia rozpočtu 98,47 % (98,8 % v roku 2010);

                  2.

                  konštatuje, že miera plnenia platobných rozpočtových prostriedkov bola 82,05 %, čo predstavuje mierny pokles oproti predchádzajúcemu roku (83,51 %);

                  3.

                  poznamenáva, že v roku 2011 bola pre úrad vyčlenená z rozpočtu Únie suma 78 800 000 EUR; berie na vedomie, že úrad do konca roka 2011 obsadil 334 z 355 dostupných pracovných miest a prijal 109 zmluvných zamestnancov a vyslaných národných expertov; žiada úrad, aby zlepšil mieru obsadzovania pracovných miest, ale je si plne vedomý toho, že úrad čelí z dôvodu svojho umiestnenia určitým problémom v oblasti dopravy;

                  4.

                  pripomína úradu potrebu lepšie dodržiavať zásadu ročnej platnosti rozpočtu; považuje rok 2011 za výnimočný vzhľadom na jeho sťahovanie do nového sídla a oneskorené vyrovnanie súvisiacich platieb;

         Politika v oblasti nehnuteľností

                  5.

                  konštatuje, že úrad zakúpil v decembri 2011 novú budovu určenú pre ústredie za 36,8 milióna EUR, ktoré bude splácať štvrťročne počas 25 rokov, pričom výsledné úroky dosiahnu výšku 18,5 milióna EUR; ďalej konštatuje, že Dvor audítorov sa pýta, či nebolo možné, aby rozpočtový orgán našiel lacnejšie riešenie, ktoré by bolo v súlade so zásadou riadneho finančného hospodárenia a zabezpečilo by úplné dodržiavanie nariadenia o rozpočtových pravidlách;

                  6.

                  berie na vedomie informáciu úradu o tom, že úrad predložil v roku 2005 rozpočtovému orgánu stavebný projekt s dohodou o platbách na splátky rozložených na obdobie 25 rokov a že rozpočtový orgán stavebný projekt schválil; konštatuje, že na návrh Dvora audítorov bola Komisia požiadaná, aby preskúmala možnosť vyžiadať dodatočné platobné prostriedky s cieľom uhradiť celkovú kúpnu cenu len jednou platbou; konštatuje však, že v súčasnom stave veľmi obmedzených výdavkov nebolo možné zvýšiť rozpočtové prostriedky pre úrad, aby mohol uskutočniť len jednu platbu; poznamenáva, že v dôsledku podmienok schválených na účel tejto kúpy sa znížili náklady úradu na priestory v porovnaní s predchádzajúcim riešením formou prenájmu;

         Presuny

                  7.

                  na základe správy Dvora audítorov a výročnej správy úradu o činnosti konštatuje, že v roku 2011 sa uskutočnilo 13 rozpočtových presunov; konštatuje, že z hlavy I sa presunulo 2,46 milióna EUR do rozpočtových riadkov v oblasti infraštruktúry a IT v hlave II s cieľom zabezpečiť zdroje na prispôsobenie systémov IT a finančných systémov spojených s reorganizáciou a migráciou na systém účtovníctva založený na časovom rozlíšení a posilniť zdroje, ktoré sú k dispozícii na presťahovanie do konečného sídla a vybavenie tohto sídla; okrem toho konštatuje, že sa uskutočnili presuny v rámci hlavy II a hlavy III; so znepokojením berie na vedomie poznámku Dvora audítorov, že táto situácia poukazuje na nedostatky v plánovaní a plnení rozpočtu a je v rozpore so zásadou špecifikácie;

         Konflikt záujmov a transparentnosť

                  8.

                  víta skutočnosť, že Dvor audítorov vykonal audit, ktorého cieľom bolo posúdiť politiky a postupy v oblasti riadenia konfliktov záujmov v štyroch európskych agentúrach vrátane Európskeho úradu pre bezpečnosť potravín, a výsledky tohto auditu predložil vo svojej osobitnej správe č. 15/2012;

                  9.

                  so znepokojením konštatuje, že podľa zistení Dvora audítorov úrad v čase ukončovania auditu (október 2011) neriadil situácie konfliktu záujmov primerane; konštatuje však, že úrad už medzičasom vypracoval lepšie stratégie na riadenie konfliktov záujmov; vyjadruje však znepokojenie nad tým, že tieto stratégie neviedli k želaným výsledkom;

                  10.

                  víta skutočnosť, že v októbri 2012 sa organizovala povinná schôdza všetkých členov správnej rady o etike a bezúhonnosti; vyzýva správnu radu, aby účinne presadzovala svoj kódex správania a prijala ustanovenia, ktoré budú predchádzať a trestať prípady tzv. otáčavých dverí, aby sa v budúcnosti vyhla podobným situáciám ako v prípade jednej z jej bývalých predsedníčok;

                  11.

                  berie na vedomie, že úrad naplánoval vykonať do konca roka 2013 hodnotenie svojej politiky nezávislosti a zaviazal sa, že zváži, okrem iného, možnosť zverejnenia výsledkov postupu v prípade straty dôvery vrátane výsledkov postupu overovania integrity vedeckého prieskumu a ďalej rozšíriť a posilniť mandát svojho výboru pre otázky konfliktu záujmov, napr. podobným mandátom, ako má výbor pre etické normy a predchádzanie konfliktu záujmov francúzskej Agentúry pre potraviny a bezpečnosť a ochranu zdravia pri práci a v životnom prostredí (ANSES); očakáva, že úrad bude o tejto veci informovať orgán udeľujúci absolutórium podľa možnosti najneskôr v októbri 2013;

                  12.

                  vyzýva úrad, aby nadviazal štruktúrovaný dialóg s občianskou spoločnosťou o otázkach týkajúcich sa konfliktov záujmov, aby aspoň dvakrát za rok pozval príslušné organizácie na diskusiu o otázkach spoločného záujmu na základe schváleného programu, a aby informoval orgán udeľujúci absolutórium o výsledku tejto diskusie, berie na vedomie, že úrad zintenzívnil tento dialóg so zúčastnenými stranami a občianskou spoločnosťou; domnieva sa, že by sa tieto dialógy mali inštitucionalizovať a mala by ich zohľadňovať správna rada úradu;

                  13.

                  vyjadruje vážne znepokojenie nad tým, že úrad bol kritizovaný za nedostatok transparentnosti, pokiaľ ide o uverejňovanie ročných vyhlásení o záujmoch, a za nedostatok odbornej prípravy v oblasti konfliktov záujmov; požaduje, aby sa v tejto oblasti prijali opatrenia, a naliehavo žiada úrad, aby orgánu udeľujúcemu absolutórium predložil správu o vykonaných krokoch; víta skutočnosť, že v súčasnosti sa všetky ročné vyhlásenia o záujmoch odborníkov úradu zverejňujú a sú prístupné na internetovej stráne úradu;

                  14.

                  naliehavo žiada úrad, aby bol konflikt záujmov aj naďalej medzi jeho najvyššími prioritami s cieľom chrániť dôveryhodnosť úradu a zachovať dôveru verejnosti voči bezpečnosti potravín, a aby čo najpresnejšie uviedol, akým spôsobom uplatní hlavné odporúčania správy Dvora audítorov a uznesenia Európskeho parlamentu; naliehavo žiada úrad, aby otázke konfliktu záujmov venoval maximálnu pozornosť vzhľadom na začatie revízie nariadenia o zriadení úradu, ktorá je príležitosťou na dosiahnutie najvyšších noriem riadenia, ako ich stanovila Organizácia pre hospodársku spoluprácu a rozvoj (OECD), a ktorá by pozitívne ovplyvnila správnu štruktúru úradu, jeho nezávislosť a vedeckú kvalitu; domnieva sa, že revízia nariadenia o zriadení úradu je významnou príležitosťou na začatie radikálnej zmeny v rámci úradu, ktorý je zodpovedný za objektívne vedecké odporúčania v oblasti potravín a environmentálnej bezpečnosti na úrovni Únie;

                  15.

                  dôrazne odporúča, aby sa s cieľom zabrániť prechodu zamestnancov priamo z ich pozícií v úrade do pozícií v priemysle alebo s ním súvisiacej lobistickej agentúry alebo naopak, stanovilo a dodržiavalo zodpovedajúce obdobie na rozmyslenie v prípade špecifických oblastí práce v záujme predchádzania konfliktu záujmov;

                  16.

                  konštatuje, že úrad podnikol na základe auditu Dvora audítorov a uverejnenia jeho osobitnej správy č. 15/2012 celý rad krokov, napríklad:

                              —

                              v roku 2007 úrad zaviedol obsiahly rámec na predchádzanie potenciálnym konfliktom záujmov, ktorý odvtedy pravidelne reviduje a aktualizuje,

                              —

                              v roku 2011 úrad tento rámec posilnil tým, že prijal prepracovanú stratégiu týkajúcu sa postupov v oblasti nestrannosti a vedeckých rozhodovacích postupov; vyjadruje však obavy v súvislosti s primeranosťou revidovanej stratégie, pričom upozorňuje na množstvo prípadov konfliktu záujmov, na ktoré v roku 2012 poukázali dve mimovládne organizácie vykonávajúce dohľad (MVO) – organizácia Corporate Europe Observatory a organizácia Earth Open Source; požaduje, aby sa vykonali ďalšie zlepšenia v oblasti nezávislosti úradu vrátane zákazu vzťahov s organizáciami spojenými s priemyslom,

                              —

                              na konci roka 2013 sa má uskutočniť prehodnotenie stratégie úradu a vykonávacích pravidiel v oblasti nestrannosti,

                              —

                              v júli 2012 úrad uplatnil rámec pre etiku a integritu, ktorý poskytla Komisia, a prijal osobitnú politiku týkajúcu sa darov,

                              —

                              v roku 2012 bol vymenovaný poradca pre otázky etiky;

                        naliehavo vyzýva úrad, aby aj naďalej konal v súlade s odporúčaniami Dvora audítorov s cieľom zabrániť akýmkoľvek konfliktom záujmov medzi jeho rôznymi riadiacimi a pracovnými štruktúrami a aby orgánu udeľujúcemu absolutórium do októbra 2013 predložil správu o vykonávaní uvedených politík a postupov, ako aj o akomkoľvek ďalšom vývoji, pokiaľ ide o riadenie konfliktov záujmov;

                  17.

                  uznáva úsilie úradu zlepšiť predchádzanie konfliktu záujmov a jeho riadenie; poznamenáva však, že nezávislosť a schopnosti jeho externých odborníkov sú aj naďalej spochybňované mimovládnymi organizáciami (MVO), ktoré vykonávajú dohľad, či dokonca kolegami odborníkmi v oblasti bezpečnosti potravín, ako napríklad v prípade pracovnej skupiny pre endokrinné disruptory; zdôrazňuje skutočnosť, že v dôsledku toho je práca úradu spochybňovaná, ako napr. počas spoločného pracovného seminára JRC – NIEHS o účinkoch nízkych dávok chemických látok aktívnych v endokrinnom systéme, ktorý sa konal v Berlíne v decembri 2012;

                  18.

                  berie na vedomie, že správna rada zvolila svoju predsedníčku na verejnej schôdzi; pripomína však, že v postupe udeľovania absolutória za rok 2010 Európsky parlament vyzval na verejné hlasovanie pri voľbe predsedu správnej rady a očakáva, že sa táto požiadavka bude uplatňovať;

                  19.

                  konštatuje, že usmernenia OECD, o ktoré sa Dvor audítorov opieral pri práci na osobitnej správe č. 15/2012, síce poskytujú medzinárodnú referenčnú hodnotu v tejto oblasti, nie sú však určené pre agentúry a nezodpovedajú osobitným potrebám decentralizovaných agentúr; vyzdvihuje zámer Komisie vypracovať usmernenia o riadení konfliktov záujmov, ako je stanovené v pláne o kontrole spoločného prístupu k decentralizovaným agentúram EÚ;

                  20.

                  zdôrazňuje záväzok úradu začať v októbri 2012 svoje prvé posudzovanie náhodnej vzorky vyhlásení o záujmoch s cieľom overiť ich súlad s novo prijatou politikou nezávislosti a jej vykonávacími predpismi; poznamenáva však, že protokoly ešte nie sú dokončené, čo spôsobilo odklad hodnotenia; vyzýva úrad, aby informoval orgán udeľujúci absolutóriu o dôvodoch tohto omeškania a o plánovanom harmonograme organizovania hodnotenia;

                  21.

                  víta plán úradu začať v roku 2013 pilotný projekt, zameraný na internalizáciu časti vedeckej práce, ktorú v súčasnosti vykonávajú externí experti v rámci pracovných skupín v oblasti regulovaných výrobkov; poznamenáva, že táto iniciatíva sa začne v oblasti potravinových zložiek a geneticky modifikovaných organizmov; žiada úrad, aby orgánu udeľujúcemu absolutórium poskytol o dosiahnutom pokroku viac informácií;

                  22.

                  s uspokojením konštatuje, že úrad v roku 2011 zaviedol vo svojej výročnej správe o činnosti osobitný oddiel, v ktorom sú opísané opatrenia prijaté na vykonávanie jeho politiky nestrannosti, čím reagoval na odporúčanie uvedené v uznesení Európskeho parlamentu z 23. októbra 2012 o udelení absolutória úradu za rozpočtový rok 2010 (6);

                  23.

                  víta skutočnosť, že na internetových stránkach úradu sú k dispozícii životopisy a príslušné vyhlásenia o záujmoch výkonnej riaditeľky úradu, vedúcich pracovníkov a odborníkov v paneloch; berie na vedomie úsilie úradu o väčšiu transparentnosť, naďalej sa však domnieva, že tieto opatrenia by sa mali týkať aj všetkých interných odborníkov, ako bolo uvedené pri postupe udeľovania absolutória v roku 2010; chápe, že sa na tejto veci stále pracuje; vyzýva úrad, aby čo najskôr informoval orgán udeľujúci absolutórium o pokroku, ktorý sa v tejto veci dosiahol;

         Vnútorný audit

                  24.

                  berie na vedomie oznámenie úradu, že Útvar Komisie pre vnútorný audit v roku 2011 (IAS) vykonal audit spoľahlivosti operačného plánovania a zostavovania rozpočtu, zatiaľ čo oddelenie pre vnútorný audit (IA) uskutočnilo tri audity spoľahlivosti, a to pokiaľ ide o výber členov komisie, osobitné preskúmanie príspevkov odborníkov k vedeckým stanoviskám (neskorší konflikt záujmov), ako aj priebežné preskúmanie nákladov požadovaných v súvislosti s konečným sídlom úradu;

                  25.

                  s uspokojením konštatuje, že z 11 odporúčaní, ktoré uviedol IAS na základe auditu (žiadne nebolo označené ako „kritické“, dve boli označené ako „veľmi dôležité“, sedem bolo „dôležitých“ a dve „žiaduce“), vedenie úradu všetky uznalo a zo zostávajúcich šiestich „veľmi dôležitých“ odporúčaní bolo päť uskutočnených, pričom sa čaká na následnú kontrolu zo strany IAS a jedno odporúčanie sa práve vykonáva; konštatuje tiež, že IA predložil jedno veľmi dôležité a dve dôležité odporúčania a že z 11 nevyriešených veľmi dôležitých odporúčaní je päť splnených a na splnení šiestich odporúčaní sa pracuje; konštatuje, že žiadne kritické odporúčania nie sú nedoriešené;

                  26.

                  pokiaľ ide o ďalšie poznámky horizontálnej povahy, ktoré sú súčasťou rozhodnutia o absolutóriu, odvoláva sa na svoje uznesenie zo 17. apríla 2013 (7) o výkonnosti, finančnom hospodárení a kontrole agentúr.

         (1)  Ú. v. EÚ C 388, 15.12.2012, s. 92.

         (2)  Ú. v. ES L 248, 16.9.2002, s. 1.

         (3)  Ú. v. EÚ L 298, 26.10.2012, s. 1.

         (4)  Ú. v. ES L 31, 1.2.2002, s. 1.

         (5)  Ú. v. ES L 357, 31.12.2002, s. 72.

         (6)  Ú. v. EÚ L 350, 20.12.2012, s. 77.

         (7)  Prijaté texty, P7_TA(2013)0134 (pozri stranu 374 tohto úradného vestníka).


title: 2011/588/EÚ: Rozhodnutie Európskeho parlamentu z  10. mája 2011 o absolutóriu za plnenie rozpočtu Európskej agentúry pre bezpečnosť sietí a informácií za rozpočtový rok 2009#Uznesenie Európskeho parlamentu z  10. mája 2011 s poznámkami, ktoré je neoddeliteľnou súčasťou rozhodnutia o absolutóriu za plnenie rozpočtu Európskej agentúry pre bezpečnosť sietí a informácií za rozpočtový rok 2009

text:
               27.9.2011

               SK

               Úradný vestník Európskej únie

               L 250/186

         ROZHODNUTIE EURÓPSKEHO PARLAMENTU
   z 10. mája 2011
   o absolutóriu za plnenie rozpočtu Európskej agentúry pre bezpečnosť sietí a informácií za rozpočtový rok 2009
   (2011/588/EÚ)
   EURÓPSKY PARLAMENT,

               —

               so zreteľom na konečnú ročnú účtovnú závierku Európskej agentúry pre bezpečnosť sietí a informácií za rozpočtový rok 2009,

               —

               so zreteľom na správu Dvora audítorov o overení ročnej účtovnej závierky Európskej agentúry pre bezpečnosť sietí a informácií za rozpočtový rok 2009 spolu s odpoveďami agentúry (1),

               —

               so zreteľom na odporúčanie Rady z 15. februára 2011 (05892/2011 – C7-0052/2011),

               —

               so zreteľom na článok 276 Zmluvy o ES a článok 319 Zmluvy o fungovaní Európskej únie,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,

               —

               so zreteľom na nariadenie Európskeho parlamentu a Rady (ES) č. 460/2004 z 10. marca 2004 o zriadení Európskej agentúry pre bezpečnosť sietí a informácií (3), a najmä na jeho článok 17,

               —

               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (4), a najmä na jeho článok 94,

               —

               so zreteľom na článok 77 rokovacieho poriadku a prílohu VI k nemu,

               —

               so zreteľom na správu Výboru pre kontrolu rozpočtu (A7-0105/2011),

               1.

               udeľuje absolutórium výkonnému riaditeľovi Európskej agentúry pre bezpečnosť sietí a informácií za plnenie rozpočtu agentúry za rozpočtový rok 2009;

               2.

               uvádza svoje poznámky v priloženom uznesení;

               3.

               poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, výkonnému riaditeľovi Európskej agentúry pre bezpečnosť sietí a informácií, Rade, Komisii a Dvoru audítorov a aby zabezpečil ich uverejnenie v Úradnom vestníku Európskej únie (v sérii L).

            Predseda

         Jerzy BUZEK

            Generálny tajomník

         Klaus WELLE

      (1)  Ú. v. EÚ C 338, 14.12.2010, s. 16.

      (2)  Ú. v. ES L 248, 16.9.2002, s. 1.

      (3)  Ú. v. EÚ L 77, 13.3.2004, s. 1.

      (4)  Ú. v. ES L 357, 31.12.2002, s. 72.

      UZNESENIE EURÓPSKEHO PARLAMENTU
      z 10. mája 2011
      s poznámkami, ktoré je neoddeliteľnou súčasťou rozhodnutia o absolutóriu za plnenie rozpočtu Európskej agentúry pre bezpečnosť sietí a informácií za rozpočtový rok 2009
      EURÓPSKY PARLAMENT,

                  —

                  so zreteľom na konečnú ročnú účtovnú závierku Európskej agentúry pre bezpečnosť sietí a informácií za rozpočtový rok 2009,

                  —

                  so zreteľom na správu Dvora audítorov o overení ročnej účtovnej závierky Európskej agentúry pre bezpečnosť sietí a informácií za rozpočtový rok 2009 spolu s odpoveďami agentúry (1),

                  —

                  so zreteľom na odporúčanie Rady z 15. februára 2011 (05892/2011 – C7-0052/2011),

                  —

                  so zreteľom na článok 276 Zmluvy o ES a článok 319 Zmluvy o fungovaní Európskej únie,

                  —

                  so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,

                  —

                  so zreteľom na nariadenie Európskeho parlamentu a Rady (ES) č. 460/2004 z 10. marca 2004 o zriadení Európskej agentúry pre bezpečnosť sietí a informácií (3), a najmä na jeho článok 17,

                  —

                  so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (4), a najmä na jeho článok 94,

                  —

                  so zreteľom na článok 77 rokovacieho poriadku a prílohu VI k nemu,

                  —

                  so zreteľom na správu Výboru pre kontrolu rozpočtu (A7-0105/2011),

                  A.

                  keďže Dvor audítorov vyhlásil, že získal primeranú istotu o tom, že účtovná závierka za rozpočtový rok 2009 je spoľahlivá a že príslušné transakcie sú zákonné a správne;

                  B.

                  keďže 5. mája 2010 Európsky parlament udelil výkonnému riaditeľovi Európskej agentúry pre bezpečnosť sietí a informácií absolutórium za plnenie rozpočtu agentúry za rozpočtový rok 2008 (5) a v uznesení, ktoré je súčasťou rozhodnutia o absolutóriu, Európsky parlament okrem iného:

                              —

                              berie na vedomie skutočnosť, že Dvor audítorov zistil nedostatky v postupoch verejného obstarávania, a to najmä v súvislosti s podhodnotením rozpočtu rámcovej zmluvy,

                              —

                              žiada Komisiu, aby preskúmala, akým spôsobom by sa dalo zabezpečiť, aby sa zásada hospodárenia s hotovostnými prostriedkami zameraného na potreby dodržiavala v plnej miere v súlade s článkom 15 ods. 5 nariadenia (ES, Euratom) č. 2343/2002 a aká zmena koncepcie by bola potrebná na to, aby agentúra dlhodobo držala čo najnižšie hotovostné zostatky,

                              —

                              víta skutočnosť, že agentúra zaviedla všetkých osem odporúčaní Útvaru pre vnútorný audit, ktoré boli označené za veľmi dôležité;

                  C.

                  keďže rozpočet agentúry na rok 2009 predstavoval 8 100 000 EUR, čo je o 3,5 % menej ako jej rozpočet na rok 2008,

         Prenesené rozpočtové prostriedky

                  1.

                  vyjadruje znepokojenie nad skutočnosťou, že podľa tvrdení Dvora audítorov predstavujú rozpočtové prostriedky prenesené do nasledujúceho rozpočtového roka 19 % celkového rozpočtu agentúry; konštatuje predovšetkým, že 41 % operačných rozpočtových prostriedkov bolo prenesených do roku 2010 najmä v dôsledku oneskorenia dvoch veľkých projektov; vyjadruje znepokojenie nad tým, že táto situácia poukázala na oneskorenia v realizácii činností agentúry financovaných z hlavy III a je v rozpore so zásadou ročnej platnosti rozpočtu; žiada preto agentúru, aby informovala orgán udeľujúci absolutórium o opatreniach, ktoré prijala s cieľom napraviť tento nedostatok;

         Postup verejného obstarávania

                  2.

                  vyzýva agentúru, aby sprísnila svoje vnútorné kontroly s cieľom zabezpečiť, aby sa správne plnili zmluvy a uplatňovali postupy verejného obstarávania; berie na vedomie zistenie Dvora audítorov, že v jednom prípade boli požadované služby, ktoré neboli predmetom zmluvy, a v ďalších dvoch prípadoch došlo v priebehu fázy udeľovania zmlúv k chybám (nesprávne posúdenie pomeru medzi kvalitou a cenou a nesprávna hodnota finančnej ponuky);

                  3.

                  naliehavo žiada agentúru, aby najmä:

                              —

                              zlepšila transparentnosť, pokiaľ ide o odhady a určovanie zodpovednosti za projekty,

                              —

                              posilnila svoje postupy schvaľovania verejného obstarávania pri rozhodovaní o financovaní a vypracúvaní pracovných programov,

                              —

                              zabezpečila zrozumiteľné zverejnenie informácií o výnimkách vo svojej výročnej správe o činnosti,

                              —

                              zabezpečila primerané riešenie prípadných nezrovnalostí,

                              —

                              vypracovala následné kontroly a podala o nich správu;

                        vyzýva preto agentúru, aby informovala orgán udeľujúci absolutórium o dosiahnutom pokroku a opatreniach prijatých v tejto súvislosti;

                  4.

                  nabáda tiež agentúru, aby vypracovala a následne pravidelne aktualizovala tabuľku s presným opisom svojich finančných tokov a kompetencií príslušných účastníkov finančných operácií a prevádzkových aktérov;

         Chyby pri rozpočtových presunoch

                  5.

                  žiada agentúru, aby nevykonávala presuny rozpočtových prostriedkov bez predchádzajúceho súhlasu svojej správnej rady, keďže je to v rozpore so zásadou špecifikácie rozpočtu; berie na vedomie, že Dvor audítorov informoval o presune sumy 24 000 EUR medzi hlavami, ktorý sa uskutočnil bez informovania správnej rady a získania jej predchádzajúceho súhlasu;

         Vrátenie prostriedkov od daňových úradov hostiteľského členského štátu

                  6.

                  vyjadruje sklamanie nad skutočnosťou, že od minulého roka sa nedosiahol žiaden pokrok v súvislosti s vrátením sumy 45 000 EUR zodpovedajúcej výške DPH, ktorú agentúra vopred zaplatila daňovým úradom hostiteľského členského štátu; preto naliehavo žiada agentúru, aby informovala orgán udeľujúci absolutórium, keď hostiteľský členský štát uhradí túto sumu;

         Ľudské zdroje

                  7.

                  poznamenáva, že pretrvávajúce nedostatky pri postupoch výberu zamestnancov ohrozujú transparentnosť týchto postupov; berie na vedomie informáciu Dvora audítorov o tom, že výberové komisie vopred nestanovili minimálne výsledky potrebné na pozvanie uchádzačov na pohovor, ani výsledky potrebné na umiestnenie na rezervný zoznam; vyzýva preto agentúru, aby napravila túto situáciu a informovala orgán udeľujúci absolutórium o opatreniach prijatých v tejto súvislosti;

         Systémy vnútornej kontroly

                  8.

                  oceňuje, že agentúra zamestnáva koordinátora vnútornej kontroly, ktorého úlohou je dohľad nad uplatňovaním systémov vnútornej kontroly v rámci agentúry a jeho monitorovanie; berie na vedomie, že agentúra úspešne vykonala následné kontroly svojich vnútorných postupov; napriek tomu vyzýva agentúru, aby zaviedla následné kontroly s pomocou špecializovaného dodávateľa;

                  9.

                  naliehavo však vyzýva agentúru, aby vykonala kompletnú fyzickú inventarizáciu a zabezpečila správnosť účtovných záznamov; zdôrazňuje význam tohto odporúčania a vyzýva agentúru, aby informovala orgán udeľujúci absolutórium o nástrojoch zavedených na nápravu tohto nedostatku; v tejto súvislosti poznamenáva, že Dvor audítorov informoval aj o tom, že inventárny súpis dlhodobého majetku bol vedený v tabuľkovom procesore, čo nezaručovalo úplnosť údajov;

                  10.

                  berie na vedomie skutočnosť, že Útvar Komisie pre vnútorný audit (IAS) vykonal v roku 2008 audit správy ľudských zdrojov a v roku 2007 audit uplatňovania noriem vnútornej kontroly; zdôrazňuje, že agentúra informovala orgán udeľujúci absolutórium o novom odporúčaní IAS, ktoré útvar vydal po prijatí záväzku týkajúceho sa monitorovania v roku 2009 a v ktorom agentúru vyzval na preskúmanie noriem vnútornej kontroly prijatých správnou radou 10. októbra 2007;

                  11.

                  berie tiež na vedomie pripomienku agentúry, že IAS vykonal v roku 2009 ďalší audit týkajúci sa verejného obstarávania s cieľom posilniť efektívnosť agentúry v tejto oblasti; konštatuje najmä, že z 18 odporúčaní IAS agentúra akceptovala 13 a zamietla 5, pričom požiadala IAS, aby zamietnuté odporúčania zlúčil; ďalej poznamenáva, že osem z týchto odporúčaní bolo označených za veľmi dôležité a 10 za dôležité;

                  12.

                  pokiaľ ide o ďalšie poznámky horizontálnej povahy, ktoré sú súčasťou rozhodnutia o absolutóriu, odvoláva sa na svoje uznesenie z 10. mája 2011 (6) o výkonnosti, finančnom hospodárení a kontrole agentúr.

         (1)  Ú. v. EÚ C 338, 14.12.2010, s. 16.

         (2)  Ú. v. ES L 248, 16.9.2002, s. 1.

         (3)  Ú. v. EÚ L 77, 13.3.2004, s. 1.

         (4)  Ú. v. ES L 357, 31.12.2002, s. 72.

         (5)  Ú. v. EÚ L 252, 25.9.2010, s. 174.

         (6)  Prijaté texty, P7_TA(2011)0163 (pozri stranu 269 tohto úradného vestníka).


title: 2013/612/EÚ: Rozhodnutie Európskeho parlamentu zo 17. apríla 2013 o absolutóriu za plnenie rozpočtu Agentúry pre európsky GNSS za rozpočtový rok 2011#Uznesenie Európskeho parlamentu zo 17. apríla 2013 s poznámkami, ktoré je neoddeliteľnou súčasťou rozhodnutia o absolutóriu za plnenie rozpočtu Agentúry pre európsky GNSS za rozpočtový rok 2011

text:
               16.11.2013

               SK

               Úradný vestník Európskej únie

               L 308/329

         ROZHODNUTIE EURÓPSKEHO PARLAMENTU
   zo 17. apríla 2013
   o absolutóriu za plnenie rozpočtu Agentúry pre európsky GNSS za rozpočtový rok 2011
   (2013/612/EÚ)
   EURÓPSKY PARLAMENT,

               —

               so zreteľom na konečnú ročnú účtovnú závierku Agentúry pre európsky GNSS za rozpočtový rok 2011,

               —

               so zreteľom na správu Dvora audítorov o overení ročnej účtovnej závierky Agentúry pre európsky GNSS za rozpočtový rok 2011 spolu s odpoveďami agentúry (1),

               —

               so zreteľom na odporúčanie Rady z 12. februára 2013 (05753/2013 – C7-0041/2013),

               —

               so zreteľom na článok 319 Zmluvy o fungovaní Európskej únie,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,

               —

               so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (3), a najmä na jeho článok 208,

               —

               so zreteľom na nariadenie Európskeho parlamentu a Rady (EÚ) č. 912/2010 (4) o zriadení Agentúry pre európsky GNSS, a najmä na jeho článok 14,

               —

               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5), a najmä na jeho článok 94,

               —

               so zreteľom na článok 77 rokovacieho poriadku a prílohu VI k nemu,

               —

               so zreteľom na správu Výboru pre kontrolu rozpočtu (A7-0065/2013),

               1.

               udeľuje výkonnému riaditeľovi Agentúry pre európsky GNSS absolutórium za plnenie rozpočtu agentúry za rozpočtový rok 2011;

               2.

               uvádza svoje poznámky v priloženom uznesení;

               3.

               poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, výkonnému riaditeľovi Agentúry pre európsky GNSS, Rade, Komisii a Dvoru audítorov a aby zabezpečil ich uverejnenie v Úradnom vestníku Európskej únie (v sérii L).

            Predseda

         Martin SCHULZ

            Generálny tajomník

         Klaus WELLE

      (1)  Ú. v. EÚ C 388, 15.12.2012, s. 208.

      (2)  Ú. v. ES L 248, 16.9.2002, s. 1.

      (3)  Ú. v. EÚ L 298, 26.10.2012, s. 1.

      (4)  Ú. v. EÚ L 276, 20.10.2010, s. 11.

      (5)  Ú. v. ES L 357, 31.12.2002, s. 72.

      UZNESENIE EURÓPSKEHO PARLAMENTU
      zo 17. apríla 2013
      s poznámkami, ktoré je neoddeliteľnou súčasťou rozhodnutia o absolutóriu za plnenie rozpočtu Agentúry pre európsky GNSS za rozpočtový rok 2011
      EURÓPSKY PARLAMENT,

                  —

                  so zreteľom na konečnú ročnú účtovnú závierku Agentúry pre európsky GNSS za rozpočtový rok 2011,

                  —

                  so zreteľom na správu Dvora audítorov o overení konečnej ročnej účtovnej závierky Agentúry pre európsky GNSS za rozpočtový rok 2011 spolu s odpoveďami agentúry (1),

                  —

                  so zreteľom na odporúčanie Rady z 12. februára 2013 (05753/2013 – C7-0041/2013),

                  —

                  so zreteľom na článok 319 Zmluvy o fungovaní Európskej únie,

                  —

                  so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,

                  —

                  so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (3), a najmä na jeho článok 208,

                  —

                  so zreteľom na nariadenie Európskeho parlamentu a Rady (EÚ) č. 912/2010 (4) o zriadení Agentúry pre európsky GNSS, a najmä na jeho článok 14,

                  —

                  so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5), a najmä na jeho článok 94,

                  —

                  so zreteľom na článok 77 rokovacieho poriadku a prílohu VI k nemu,

                  —

                  so zreteľom na správu Výboru pre kontrolu rozpočtu (A7-0065/2013),

                  A.

                  keďže Agentúra pre európsky GNSS (ďalej len „agentúra“) sa stala finančne autonómnou v roku 2006;

                  B.

                  keďže Dvor audítorov uviedol, že nemohol vypracovať stanovisko k účtovnej závierke agentúry za rozpočtový rok 2007;

                  C.

                  keďže Dvor audítorov pripojil pripomienky k vyhláseniu o vierohodnosti týkajúcemu sa spoľahlivosti ročnej účtovnej závierky agentúry za rozpočtový rok 2008 a zákonnosti a správnosti príslušných operácií;

                  D.

                  keďže Dvor audítorov vyhlásil, že získal primeranú istotu v tom, že účtovná závierka agentúry za rozpočtový rok 2009 je spoľahlivá a že príslušné operácie sú zákonné a správne;

                  E.

                  keďže Dvor audítorov vo svojej správe o overení ročnej účtovnej závierky agentúry za rozpočtový rok 2010 vzniesol výhradu k spoľahlivosti jej ročnej účtovnej závierky za rok 2010;

                  F.

                  keďže Dvor audítorov vyhlásil, že získal primeranú istotu v tom, že účtovná závierka agentúry za rozpočtový rok 2011 je spoľahlivá a že príslušné operácie sú zákonné a správne,

         Rozpočtové a finančné hospodárenie

                  1.

                  berie na vedomie, že rozpočet agentúry na rozpočtový rok 2011 bol 38,7 milióna EUR, ktoré pochádzali z príspevku Únie (z čoho 8,2 milióna EUR tvorila dotácia na prevádzku a 30,5 milióna EUR operačné prostriedky), a predstavuje výrazné zvýšenie oproti roku 2010 (15,9 milióna EUR);

                  2.

                  so znepokojením konštatuje, že podľa zistení Dvora audítorov audity ex post, ktoré pre agentúru vykonala externá audítorská spoločnosť v súvislosti s platbami grantov uskutočnenými v predošlých rokoch v rámci šiesteho rámcového programu pre výskum a vývoj (6. RP), často spochybňovali výkazy výdavkov predložené príjemcami a ku koncu roka 2011 sporné sumy dosahovali výšku približne 1,7 milióna EUR alebo 5 % kontrolovaných grantov;

                  3.

                  na základe informácií agentúry uznáva, že dohody o grante, ktoré agentúra spravovala v súvislosti so 6. RP, sú zdedené od predchodcu agentúry, spoločného podniku Galileo, a že spoločný podnik Galileo a Európska vesmírna agentúra stanovili svoje pravidlá týkajúce sa 6. RP trochu odlišne od pravidiel Komisie;

                  4.

                  berie na vedomie, že audítorské kontroly ex post v súvislosti so 6. RP sa skončili v roku 2012 a konečné zistenia audítorov poukazujú na to, že náklady na kontrolovanú vzorku boli nadhodnotené o 455 836,66 EUR, t. j. o 1,4 % kontrolovaných grantov; na základe informácií agentúry berie na vedomie, že agentúra plánuje vymôcť väčšinu súm, ktoré externí audítori považujú za nesprávne, pokým sa nedosiahne dohoda s Komisiou, a naliehavo vyzýva agentúru, aby informovala orgán udeľujúci absolutórium o tom, či uspela pri vymáhaní týchto sporných súm;

                  5.

                  vyjadruje poľutovanie nad tým, že podľa správy Dvora audítorov agentúra v roku 2011 uskutočnila platby grantov v rámci siedmeho rámcového programu pre výskum a vývoj vo výške 5,8 milióna EUR a že hoci agentúra vykonáva primerané kontroly s cieľom overiť výdavky vykázané príjemcami (súkromné a verejné subjekty v oblasti výskumu), zvyčajne nepožadovala podporné dokumenty, ktoré by riešili riziko vzniku neoprávnených výdavkov;

                  6.

                  na základe informácií agentúry berie na vedomie, že jej analýza nákladov sa zakladá na týchto prvkoch: návrh projektu, výsledky počas trvania projektu (štvrťročné správy), konečné výsledky a vzniknuté náklady a že návrhy obsahujú podrobný pracovný plán s rôznymi činnosťami potrebnými na dosiahnutie cieľov projektu; konštatuje, že príjemcovia pripravujú rozpočet projektu na základe zdrojov potrebných na realizáciu pracovného plánu a že experti v priestoroch Komisie hodnotia tieto návrhy a prideľujú granty; berie na vedomie úmysel agentúry zaviesť kontroly, ktoré umožnia účinné overovanie nákladov na projekt v budúcnosti; vyzýva agentúru, aby informovala orgán udeľujúci absolutórium o opatreniach prijatých na tento účel;

                  7.

                  upozorňuje agentúru na zistenie Dvora audítorov, že roku 2011 boli platby vo výške 4,8 milióna EUR (22 % sumy vyplatenej v priebehu roka) uskutočnené po termínoch stanovených v nariadení o rozpočtových pravidlách;

                  8.

                  na základe informácií agentúry berie na vedomie, že agentúra v roku 2011 vybavila 1 195 žiadostí o platbu, z ktorých 140 (11,72 %) bolo spracovaných s určitým oneskorením, a výsledok zistení auditu bol značne ovplyvnený niektorými veľmi špecifickými transakciami s veľkým objemom prostriedkov, ako sú prevody nevyužitých prostriedkov Únii a platby súvisiace s veľmi komplexnou dohodou o grante, pričom navyše by sa z dôvodu malej veľkosti agentúry mohli platby počas dovolenkových období ľahko oneskoriť v dôsledku nedostatku záloh na niektorých kľúčových operačných a administratívnych pozíciách; berie na vedomie, že od apríla 2012 agentúra zaviedla zlepšené finančné postupy s cieľom obmedziť oneskorenia platieb na minimum, a vyzýva agentúru, aby orgán udeľujúci absolutórium informovala o tom, či to viedlo k očakávaným výsledkom;

                  9.

                  víta pripomienku Dvora audítorov, že dôvod jeho výhrady k spoľahlivosti účtovnej závierky agentúry za rok 2010, t. j. nesprávne účtovanie dlhodobého hmotného majetku súvisiaceho so satelitným programom Galileo, bol odstránený; konštatuje, že Dvor audítorov dostal potvrdenie o tom, že tento majetok je teraz pod kontrolou Komisie a nebude kapitalizovaný v účtovnej závierke agentúry; konštatuje, že Dvor audítorov preto zastáva názor, že už neexistuje dôvod na vyjadrenie výhrady na tomto základe;

         Prijímanie zamestnancov

                  10.

                  berie na vedomie zistenia Dvora audítorov, že transparentnosť postupov prijímania zamestnancov je ohrozená, keďže v prípade kontrolovaných postupov výberu zamestnancov sa zistilo, že nebol stanovený minimálny počet bodov potrebný na postup do fázy písomných testov a pohovorov alebo na zaradenie do zoznamu vhodných uchádzačov; domnieva sa, že niektoré z ustanovení služobného poriadku môžu predstavovať značnú administratívnu záťaž; preto nabáda Komisiu, aby vo vzťahu k agentúram umožnila určitú mieru zjednodušenia podľa článku 110 služobného poriadku;

                  11.

                  berie na vedomie informáciu agentúry, že prehodnotila postup výberu a od roku 2012 stanovuje minimálny počet bodov komisia pre predbežný výber vo fáze vypracovania oznámenia o voľnom pracovnom mieste a tento minimálny počet bodov sa uverejňuje v oznámení o voľnom pracovnom mieste; berie na vedomie, že otázky a písomné testy vypracúvajú experti vo výberovej komisii spolu s oznámením o voľnom pracovnom mieste pred tým, ako sa členom výberovej komisie umožní prístup k prihláškam uchádzačov;

                  12.

                  pokiaľ ide o ďalšie poznámky horizontálnej povahy, ktoré sú súčasťou rozhodnutia o absolutóriu, odvoláva sa na svoje uznesenie zo 17. apríla 2013 (6) o výkonnosti, finančnom hospodárení a kontrole agentúr.

         (1)  Ú. v. EÚ C 388, 15.12.2012, s. 208.

         (2)  Ú. v. ES L 248, 16.9.2002, s. 1.

         (3)  Ú. v. EÚ L 298, 26.10.2012, s. 1.

         (4)  Ú. v. EÚ L 276, 20.10.2010, s. 11.

         (5)  Ú. v. ES L 357, 31.12.2002, s. 72.

         (6)  Prijaté texty, P7_TA(2013)0134 (pozri stranu 374 tohto úradného vestníka).